Document ID: 31999R1932

Komisijas Regula (EK) Nr. 1932/1999
(1999. gada 9. septembris),
ar ko groza Regulu (EEK) Nr. 2220/85, kura paredz kopīgus sīki izstrādātus noteikumus garantijas ķīlu sistēmas piemērošanai lauksaimniecības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgu kopējo organizāciju [1], kurā jaunākie grozījumi izdarīti ar Regulu (EK) Nr. 1253/1999 [2], un jo īpaši tās 5. pantu, 6. panta 2. punktu, 7. panta 3. punktu, 8. panta 5. punktu, 9. panta 2. punktu, 13. pantu, 16. panta 2. punktu, 17. panta 2. punktu un 21. pantu, kā arī attiecīgos noteikumus citās regulās par kopīgu lauksaimniecības tirgu organizāciju un citus noteikumus par kopīgu tirgu organizāciju, kurus piemērojot praksē, ir vajadzīga garantijas ķīla,
ņemot vērā Padomes 1977. gada 14. marta Regulu (EEK) Nr. 525/77, kas ievieš ražošanas atbalsta sistēmu konservētiem ananasiem [3], kurā jaunākie grozījumi izdarīti ar Regulu (EEK) Nr. 1699/85 [4], un jo īpaši tās 8. pantu,
ņemot vērā Padomes 1995. gada 29. jūnija Regulu (EK) Nr. 1554/95, kas nosaka vispārējus noteikumus atbalsta sistēmai kokvilnai [5] un atceļ Regulu (EK) Nr. 1419/98 [6], un jo īpaši tās 11. panta 1. punktu,
ņemot vērā Padomes 1992. gada 30. jūnija Regulu (EEK) Nr. 1765/92, par palīdzības sistēmu konkrētu laukaugu ražotājiem [7], kurā jaunākie grozījumi izdarīti ar Regulu (EK) Nr. 1624/98 [8], un jo īpaši tās 12. un 16. pantu,
(1) tā kā vairāki punkti Kopienas lauksaimniecības noteikumos paredz garantijas ķīlas iemaksu un tās iespējamu zaudēšanu;
(2) tā kā skaidrības labad būtu jāaktualizē atsauces uz dažām regulām, kurās definē piemērošanas jomu Komisijas Regulai (EEK) Nr. 2220/85 [9], kurā jaunākie grozījumi izdarīti ar Regulu (EK) Nr. 3403/93 [10];
(3) tā kā, lai vienkāršotu garantijas ķīlu sistēmas pārvaldību, būtu jāgroza daži noteikumi attiecībā uz nelielu summu iemaksu un zaudēšanu, kā arī uz procentu aprēķināšanu;
(4) tā kā Regulas (EEK) Nr. 2220/85 31. un 32. pants liek dalībvalstīm paziņot Komisijai konkrētu informāciju par garantijas ķīlu sistēmas piemērošanu;
(5) tā kā turklāt kontu dzēšanas kārtība ir grozīta ar Padomes 1995. gada 22. maija Regulu (EK) Nr. 1287/95, ar kuru groza Regulu (EEK) Nr. 729/70 par kopējāslauksaimniecības politikas finansēšanu [11], kā arī ar Komisijas 1995. gada 7. jūlija Regulu (EK) Nr. 1663/95, kas nosaka sīki izstrādātus noteikumus Padomes Regulas (EEK) Nr. 729/70 piemērošanai attiecībā uz ELVGF Garantiju nodaļas kontu dzēšanas kārtību [12], kurā grozījumi izdarīti ar Regulu (EK) Nr. 896/97 [13];
(6) tā kā ir izrādījies, ka Regulas (EEK) Nr. 2220/85 31. un 32. pantā minētās informācijas paziņošana vairs Komisijai nav tik sistemātiski vajadzīga, kā tas ir bijis atbilstīgi iepriekšējai kontu dzēšanas kārtībai; tā kā turklāt jaunā kontu dzēšanas kārtība ir vienkāršojusi to informāciju, kas dalībvalstīm jānosūta;
(7) tā kā šai informācijai būtu jāpaliek pieejamai;
(8) tā kā šajā regulā paredzētie pasākumi ir saskaņā ar attiecīgo pārvaldības komiteju atzinumiem,
IR PIEŅĒMUSI ŠO REGULU.
1. pants
Ar šo Regulu (EEK) Nr. 2220/85 groza šādi.
1) Regulas 1. pantu aizstāj ar šādu:
"1. pants
Šī regula paredz noteikumus, kas attiecas uz iemaksājamām garantijas ķīlām atbilstīgi vai nu tālāk minētajām regulām, vai kādām izpildes regulām, ja vien tajās nav izstrādāti citādi noteikumi:
a) Regulas, ar kurām izstrādā dažu lauksaimniecības produktu kopīgu tirgu organizāciju:
- Padomes Regula Nr. 136/66/EEK (eļļas un tauki) [1] OV 172, 30.9.1966., 3025/66. lpp.,
- Padomes Regula (EEK) Nr. 804/68 (piens un piena produkti) [2] OV L 148, 28.6.1968., 13. lpp.,
- Padomes Regula (EEK) Nr. 805/68 (liellopa un teļa gaļa) [3] OV L 148, 28.6.1968., 24. lpp.,
- Padomes Regula (EEK) Nr. 2358/71 (sēklas) [4] OV L 246, 5.11.1971., 1. lpp.,
- Padomes Regula (EK) Nr. 2200/96 (augļi un dārzeņi) [5] OV L 297, 21.11.1996., 1. lpp.,
- Padomes Regula (EEK) Nr. 2759/75 (cūkgaļa) [6] OV L 282, 1.11.1975., 1. lpp.,
- Padomes Regula (EEK) Nr. 2771/75 (olas) [7] OV L 282, 1.11.1975., 49. lpp.,
- Padomes Regula (EEK) Nr. 2777/75 (mājputnu gaļa) [8] OV L 282, 1.11.1975., 77. lpp.,
- Padomes Regula (EK) Nr. 3072/95 (rīsi) [9] OV L 329, 30.12.1995., 18. lpp.,
- Padomes Regula (EK) Nr. 603/95 (žāvēta rupjā barība) [10] OV L 63, 21.3.1995., 1. lpp.,
- Padomes Regula (EEK) Nr. 1785/81 (cukurs) [11] OV L 177, 1.7.1981., 4. lpp.,
- Padomes Regula (EK) Nr. 2201/96 (augļu un dārzeņu pārstrādes produkti) [12] OV L 297, 21.11.1996., 29. lpp.,
- Padomes Regula (EEK) Nr. 822/87 (vīns) [13] OV L 84, 27.3.1987., 1. lpp.,
- Padomes Regula (EK) Nr. 2467/98 (aitas un kazas gaļa) [14] OV L 312, 20.11.1998., 1. lpp.,
- Padomes Regula (EEK) Nr. 1766/92 (labība) [15] OV L 181, 1.7.1992., 21. lpp.,
- Padomes Regula (EEK) Nr. 2075/92 (jēltabaka) [16] OV L 215, 30.7.1992., 70. lpp.,
- Padomes Regula (EEK) Nr. 3759/92 (zvejniecības un akvakultūras produkti) [17] OV L 388, 31.12.1992., 1. lpp.;
b) Regula (EEK) Nr. 525/77 (ananasu konservi);
c) Padomes Regula (EK) Nr. 1554/95 (palīdzības sistēma par kokvilnu) [18] OV L 148, 30.6.1995., 48. lpp.;
d) Padomes Regula (EEK) Nr. 1765/92 (palīdzības sistēma konkrētu laukaugu audzētājiem) [19] OV L 181, 1.7.1992., 12. lpp..";
2) Regulas 2. pantu aizstāj ar šādu:
"2. pants
Šī regula neattiecas uz garantijas ķīlām, ko iemaksā, lai nodrošinātu Padomes Regulā (EEK) Nr. 2913/92 [33] minēto importa un eksporta nodokļu maksājumu.";
3) Regulas 5. panta 1. punktā vārdus "100 ECU" aizstāj ar vārdiem "500 EUR";
4) Regulas 5. panta 3. punktu svītro;
5) Regulas 12. panta 2. un 3. punktā vārdus "20 ECU" aizstāj ar vārdiem "60 EUR";
6) Svītro 12. panta 4. punkta otro daļu;
7) Regulas 29. panta 2. punktā vārdus "20 ECU" aizstāj ar vārdiem "60 EUR";
8) Regulas 29. panta 3. punktā pēc pirmās daļas pievieno šādu daļu:
"Ja pēc pārsūdzības attiecīgajai personai tiek lūgts samaksāt noteikto summu 30 dienu laikā, procentu aprēķināšanas nolūkos dalībvalsts var uzskatīt, ka maksājums notiek 20. dienā pēc šā lūguma.";
9) Vārdu "Paziņojumi" VII sadaļā aizstāj ar vārdu "Informācija"
10) Regulas 31. pantu aizstāj ar šādu:
"31. pants
1. Katru gadu dalībvalstis saglabā Komisijai pieejamu informāciju par visām zaudētajām garantijas ķīlām un pilnu to summu, neatkarīgi no tā, kādā posmā ir 29. pantā minētā procedūra, katrā atsevišķā gadījumā nodalot summas, kas ir kreditētas valstu budžetos un Kopienas budžetā.
2. Šā panta 1. punktā minētā informācija ir par visām garantijas ķīlām, kuru atsavinātais apjoms pārsniedz 1000 EUR, kā arī par visiem Kopienas noteikumiem, kas paredz garantijas ķīlu iemaksu.
3. Šī informācija aptver gan summas, ko ieinteresētā persona samaksā tieši, gan summas, kuras atgūst, izmantojot garantijas ķīlas.";
11) Regulas 32. pantu aizstāj ar šādu:
"32. pants
Dalībvalstis Komisijai dara pieejamu šādu informāciju:
a) to iestāžu veidi, kuras var būt par garantētājām, un attiecīgie noteikumi;
b) garantijas ķīlu veidi, ko pieņem saskaņā ar 8. panta 2. punktu, un attiecīgie noteikumi."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 9. septembrī

Labels: 4
19
6
12
15